ᱢᱟᱭᱟ ᱨᱟᱣ

ᱢᱟᱭᱟ ᱨᱟᱣ  ᱫᱚ ᱢᱤᱫ ᱥᱤᱧᱚᱛᱤᱭᱟ ᱠᱞᱟᱥᱤᱠᱟᱞ ᱮᱱᱮᱡᱤᱭᱟ, ᱠᱳᱨᱤᱭᱚᱜᱨᱟᱯᱷᱚᱨ ᱟᱨ ᱠᱳᱛᱷᱚᱠ ᱮᱱᱮᱡ ᱨᱮᱱ ᱢᱟᱪᱮᱫ ᱦᱚᱸ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱒᱘ ᱥᱟᱞᱮ ᱢᱮ ᱒ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱒᱐᱑᱔ ᱥᱟᱞ ᱥᱮᱯᱴᱮᱢᱵᱚᱨ ᱑ ᱨᱮ ᱵᱚᱸᱜᱟ ᱛᱟᱞᱟ ᱦᱟᱠᱟᱱᱟᱭ ᱾ ᱩᱱᱤ ᱠᱚᱛᱷᱚᱠ ᱮᱱᱮᱡ ᱨᱮᱱᱟᱜ ᱠᱳᱨᱤᱭᱚᱜᱨᱟᱯᱷᱚᱨ ᱵᱤᱥᱮᱥ ᱠᱟᱭ ᱛᱮ ᱰᱟᱹᱱᱥ ᱣᱟᱹᱞᱮᱴᱥ ᱨᱮ ᱟᱡᱟᱜ ᱮᱱᱮᱢ ᱢᱮᱱᱟᱜ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱩᱛᱚᱨ ᱥᱤᱧᱚᱛ ᱨᱮ ᱠᱚᱛᱷᱚᱠ ᱮᱱᱮᱡ ᱨᱮᱱᱟᱜ ᱰᱷᱚᱝ ᱫᱟᱹᱠᱷᱤᱱ ᱱᱟᱠᱷᱟ ᱥᱮᱫ ᱞᱮᱠᱟ ᱮᱱᱮᱡ ᱞᱟᱹᱜᱤᱫ ᱟᱡ ᱠᱚ ᱠᱨᱮᱰᱤᱴ ᱟᱹᱫ ᱛᱟᱦᱮᱸ ᱱᱟ ᱠᱚ ,ᱡᱚᱠᱷᱚᱱ ᱩᱱᱤ ᱮᱱᱮᱡ ᱞᱟᱹᱜᱤᱫ ᱱᱟᱛᱷᱟ ᱤᱱᱥᱴᱤᱴᱩᱴ ᱚᱯᱷ ᱠᱚᱛᱷᱚᱠ ᱟᱨ ᱠᱳᱨᱤᱭᱚᱜᱨᱟᱯᱷᱚᱨ ᱟᱥᱲᱟ ᱵᱮᱱᱟᱣ ᱞᱮᱫᱟᱹᱭ ᱾ ᱱᱚᱣᱟ ᱟᱥᱲᱟ ᱫᱚ᱑᱙᱘᱗ ᱥᱟᱞᱮ ᱨᱮ ᱵᱟᱝᱞᱳᱨ ᱨᱮᱱᱟᱜ ᱢᱟᱞᱮᱥᱣᱚᱨᱚᱢ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱟᱡᱟᱜ ᱮᱱᱮᱡ ᱠᱳᱢᱯᱟᱱᱤ "ᱱᱟᱴᱭᱚ ᱟᱨ ᱥᱴᱮᱢ ᱮᱱᱮᱡ ᱠᱟᱢᱯᱱᱤ" ᱮ ᱛᱷᱟᱯᱚᱱ ᱞᱮᱫᱟᱭ ᱾ NIKC ᱟᱜ ᱢᱤᱫ ᱥᱚᱢᱟᱜᱚᱢ ᱟᱨ ᱵᱟᱝᱞᱳᱨ ᱨᱮ ᱢᱮᱱᱟᱜ ᱠᱟᱜ ᱥᱴᱮᱢ ᱰᱟ.ᱱᱥ ᱠᱚᱢᱯᱱᱤ ᱫᱚ ᱟᱡᱤᱡ ᱦᱚᱯᱚᱱ ᱮᱨᱟ ᱢᱚᱫᱷᱩ ᱱᱚᱴᱨᱟᱡ ᱮ ᱛᱷᱟᱯᱚᱱ ᱟᱠᱟᱫᱟᱭ ᱾  ᱡᱚᱭᱯᱩᱨ ᱜᱷᱟᱨᱟ ᱨᱤᱱᱤᱡ ᱜᱩᱨᱩ ᱥᱳᱦᱟᱱᱞᱟᱞ ᱴᱷᱮᱱ ᱠᱷᱚᱱ ᱟᱡᱟᱜ ᱟᱬᱜᱟᱛ ᱴᱨᱮᱱᱤᱧ ᱦᱟᱛᱟᱣ ᱛᱟᱭᱚᱢ ᱚᱱᱟ ᱴᱷᱟᱶ ᱨᱤᱱᱤᱡ ᱜᱩᱨᱩ ᱥᱩᱱᱫᱚᱨ ᱯᱨᱚᱥᱟᱫ ᱴᱷᱮᱱ ᱠᱷᱚᱱ ᱴᱨᱮᱱᱤᱧ ᱦᱟᱛᱟᱣ ᱞᱮᱫᱟᱭ ᱾ ᱞᱳᱠᱱᱳ ᱜᱷᱟᱨᱟᱱᱟ ᱨᱮ ᱫᱤᱞᱞᱤ ᱱᱟᱥᱱᱟᱞ ᱤᱱᱥᱴᱤᱴᱩᱴ ᱳᱯᱷ ᱠᱚᱛᱷᱚᱠ (Delhi National Institute of Kothok) ᱨᱮ ᱜᱩᱨᱩ ᱥᱚᱢᱵᱷᱩ ᱢᱚᱦᱟᱨᱟᱡ ᱴᱷᱮᱱ ᱠᱷᱚᱱ ᱴᱨᱮᱱᱤᱧ ᱦᱟᱛᱟᱣ ᱞᱟ.ᱜᱤᱫ ᱪᱟᱞᱟᱣ ᱠᱮᱱᱟᱭ ᱾

 ᱑᱙᱘᱙ ᱥᱟᱞᱮ ᱨᱮ ᱥᱮᱨᱮᱧ ᱮᱱᱮᱡ ᱟᱨ ᱰᱨᱟᱢᱟ ᱞᱟ.ᱜᱤᱫ ᱡᱟ.ᱛᱤᱭᱟᱨᱤᱱ ᱮᱠᱟᱰᱮᱢᱤ ᱢᱟ.ᱱ ᱥᱚᱸᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱯᱟᱥᱴᱟ ᱠᱷᱚᱱ ᱥᱚᱸᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱥᱤᱨᱯᱟ ᱮᱢ ᱟᱛᱮ ᱠᱚ ᱢᱟ.ᱱ ᱠᱚ ᱮᱢᱟ ᱫᱮᱭᱟ ᱾ ᱒᱐᱑᱑ ᱥᱟᱞᱮ ᱨᱮ ᱮᱠᱟᱰᱮᱢᱤ ᱯᱟᱥᱴᱟ ᱠᱷᱚᱱ ᱨᱚᱵᱤᱱᱫᱨᱚᱱᱟᱛᱷ ᱴᱷᱟᱠᱩᱨ ᱟᱜ ᱑᱕᱐ ᱡᱟᱱᱟᱢ ᱥᱟᱭ ᱥᱮᱨᱢᱟ ᱯᱩᱨᱟᱣ ᱢᱟᱱᱟᱣ ᱚᱠᱛᱚ ᱨᱮ ᱚᱸᱰᱮ ᱥᱮᱴᱮᱨ ᱛᱟᱦᱮᱸ ᱟᱠᱟ ᱑᱐᱐ ᱠᱚᱞᱟᱠᱟᱨ ᱠᱚ ᱢᱩᱫᱽ ᱠᱷᱚᱱ ᱥᱚᱸᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱴᱟᱜᱳᱨ ᱨᱚᱛᱱᱚ ᱥᱤᱨᱯᱟ ᱮᱢ ᱠᱟᱛᱮ ᱢᱟ.ᱱ ᱟᱫᱮᱭᱟ ᱠᱚ ᱾ 

ᱟᱬᱜᱟᱛ ᱡᱤᱭᱚᱱ
ᱩᱱᱤ ᱫᱚ ᱵᱟᱝᱞᱳᱨ ᱨᱮᱱᱟᱜ ᱢᱚᱠᱮᱥᱣᱚᱨᱚᱢ ᱨᱮ ᱠᱚᱝᱠᱳᱱᱤ ᱥᱟᱨᱚᱥᱣᱚᱛᱚ ᱵᱟᱵᱬᱮ ᱜᱷᱟᱸᱨᱚᱡᱽ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱟᱡᱤᱡ ᱯᱮᱭᱟ ᱵᱚᱭᱦᱟ ᱠᱚᱲᱟ ᱟᱨ ᱯᱮᱭᱟ ᱵᱚᱭᱦᱟ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱠᱚᱢ ᱩᱢᱮᱨ ᱨᱮᱩᱱᱤ ᱥᱤᱧᱚᱛᱤᱭᱟ ᱥᱟᱥᱛᱨᱤᱭᱚ ᱥᱮᱨᱮᱧ ᱮ ᱪᱮᱫ ᱞᱮᱫᱟ.ᱭ, ᱨᱟᱢᱟ ᱨᱟᱣ ᱴᱷᱮᱱ ᱠᱷᱚᱱ ᱵᱷᱳᱠᱟᱞ ᱟᱨ ᱤᱱᱥᱴᱨᱩᱢᱮᱱᱴᱟᱞ ᱫᱤᱞᱞᱩᱵᱟ ᱥᱮᱨᱮᱧ ᱮ ᱪᱮᱫ ᱞᱮᱫᱟᱭ,ᱩᱱᱤ ᱵᱟᱵᱬᱮ ᱚᱲᱟᱜ ᱠᱷᱚᱱ ᱡᱟᱱᱟᱢ ᱞᱮᱱᱟᱭ, ᱡᱟᱦᱟᱸ ᱨᱮ ᱠᱩᱲᱤ ᱜᱤᱫᱽᱨᱟ ᱮᱱᱮᱡ ᱵᱟᱠᱚ ᱪᱮᱫ ᱟᱠᱟᱫᱟ ᱾ ᱑᱒ ᱵᱚᱪᱷᱚᱨ ᱩᱢᱮᱨ ᱨᱮ ᱟᱡ ᱵᱟᱵᱟ ᱥᱟᱞᱟᱜ ᱵᱟᱝᱞᱳᱨ ᱨᱮᱱᱟᱜ BRV ᱴᱚᱠᱤᱡ ᱨᱮ ᱮᱱᱮᱡᱤᱭᱟ ᱩᱫᱟ‌.ᱭ ᱥᱚᱸᱠᱚᱨ ᱨᱮᱱᱟᱜ ᱮᱱᱮᱡ ᱜᱟᱫᱮᱞ ᱠᱤᱱ ᱧᱮᱞ ᱞᱮᱫᱟ ᱾ ᱚᱱᱟ ᱧᱮᱞ ᱯᱚᱨᱮ ᱟᱡᱤᱡ ᱵᱟᱵᱟ ᱪᱟᱶᱦᱟᱸᱭ ᱛᱟᱦᱮᱸᱫ ᱠᱤ ᱟᱡᱤᱡ ᱠᱩᱲᱤ ᱮᱱᱮᱡ ᱦᱚᱸᱭ ᱪᱮᱫᱚᱜᱱᱢᱟᱭ ᱾

ᱥᱟᱹᱠᱷᱭᱟᱹᱛ